Az EGT-Vegyesbizottság 123/2001 határozata

(2001. október 26.)

az EGT-megállapodás IV. mellékletének (Energia) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás IV. mellékletét a 2000. március 31-i 31/2000 EGT-vegyesbizottsági határozat [1] módosította.

(2) A földgáz belső piacára vonatkozó közös szabályokról szóló, 1998. június 22-i 98/30/EK európai parlamenti és tanácsi irányelvet [2], amelynek helyesbített szövegváltozatát a HL L 245., 1998.9.4., 43. o. tartalmazza, be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás IV. melléklete a 15. pontot (2000/55/EK európai parlamenti és tanácsi irányelv) követően a következő ponttal egészül ki:

"16. 398 L 0030: Az Európai Parlament és Tanács 1998. június 22-i 98/30/EK irányelve a földgáz belső piacára vonatkozó közös szabályokról (HL L 204., 1998.7.21., 1. o.), amelynek helyesbített szövegváltozatát a HL L 245., 1998.9.4., 43. o. tartalmazza.

Az irányelv rendelkezéseit e megállapodás alkalmazásában a következő kiigazításokkal kell alkalmazni:

a) a 3. cikk (2) bekezdésében az "A Szerződés vonatkozó rendelkezéseinek, különösen a 90. cikknek a figyelembevételével" szavak helyébe a "Figyelemmel az EGT-megállapodás vonatkozó rendelkezéseire, és különösen 59. cikkére" szavak lépnek;

b) a 3. cikk (3) bekezdésében a Szerződés 90. cikkére történő hivatkozás helyébe az EGT-megállapodás 59. cikkére történő hivatkozás lép;

c) a 3. cikk (3) bekezdésében a "Közösség érdekei" szövegrész helyébe a "Szerződő Felek érdekei" szövegrész lép;

d) az 5. cikk a végén a következő szöveggel egészül ki "az EGT-megállapodásban szereplő és az EGT-megállapodás céljainak megfelelően kiigazított formában."

e) a 13. cikk (2) bekezdésének első mondata helyébe a következő mondat lép: "A földgázipari vállalkozások éves beszámolójukat tulajdoni rendjüktől, illetve jogi formájuktól függetlenül a negyedik irányelv a Szerződés 54. cikke (3) bekezdésének g) pontja alapján meghatározott jogi formájú gazdasági társaságok éves beszámolójáról szóló, 1978. július 25-i 78/660/EGK tanácsi irányelv alapján elfogadott, a korlátolt felelősségű társaságok éves beszámolójával kapcsolatos nemzeti jogszabályoknak megfelelően, az EGT-megállapodásban szereplő és az EGT-megállapodás céljainak megfelelően kiigazított formában készítik el, nyújtják be ellenőrzésre és teszik közzé.";

f) a 22. cikkben az "a Szerződés rendelkezéseit és különösen annak 86. cikkét." szavak helyébe az "az EGT-megállapodás rendelkezéseit, és különösen 54. cikkét" szavak lépnek;

g) ezen irányelv rendelkezéseit 2002. július 1-jéig át kell ültetni a liechtensteini nemzeti jogba."

2. cikk

Az 98/30/EK európai parlamenti és tanácsi irányelv (amelynek helyesbített szövegváltozatát a HL L 245., 1998.9.4., 43. o. tartalmazza) izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2001. október 27-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [3].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2001. október 26-án.

Az EGT-Vegyesbizottság részéről

az elnök

E. Bull

[1] HL L 141., 2000.6.15., 55. o.

[2] HL L 204., 1998.7.21., 1. o.

[3] Alkotmányos követelmények nem merültek fel.

--------------------------------------------------